**Adatkezelési tájékoztató**

**a „Magyar Kézműves Remek” pályázat díjazottjaihoz kapcsolódóan**

**1.** **Az adatkezelőnek és képviselőjének neve és elérhetőségei**:

- Név: Magyar Kereskedelmi és Iparkamara (MKIK)

- Székhely: 1054 Budapest, Szabadság tér 7.

- Nyilvántartási szám: 01-03-0000006

- A bejegyző bíróság megnevezése: Fővárosi Törvényszék

- Képviseli: Dr. Parragh László - elnök; Dunai Péter - főtitkár

- Adószám: 18068265-2-41

- Telefonszám: +36-1-474-5100

- E-mail: mkik@mkik.hu

**2.** **Az adatvédelmi tisztviselő elérhetőségei:**

- Név: dr. Tóta Krisztián - jogtanácsos

- Telefonszám: +36-1-474-5194

- E-mail: dpo@mkik.hu

**3. A személyes adatok kezelésének célja:**

Az MKIK által 2002-ben útnak indított „Magyar Kézműves Remek” pályázat (a továbbiakban: Pályázat) célja a magyar kézművesség értékeinek és mestereinek elismerése, a minőségi kézműipari termékek bemutatása, a hazai és külföldi fogyasztók orientálása, a magyar termékek jó hírének öregbítése/javítása, a magyar kézműiparban a hagyományőrző vállalkozói kultúra elmélyítése, a kézműves szakma rangjának emelése, a magyar kézművesség turisztikai kínálatának gazdagítása, a népi kézműves mesterségek hagyományainak tovább éltetése.

Az MKIK – honlapján is elérhető – alapszabálya szerint a területi kereskedelmi és iparkamara rendezett tagsági viszonnyal rendelkező tagjai részére, illetőleg a kamarai nyilvántartásba bejegyzett gazdálkodó szervezetek részére nyújtandó egyik térítésmentes kamarai alapszolgáltatás az üzleti partnerkeresés.

Ennek elősegítése, valamint a **Pályázat díjazottjai** számára szélesebb körben elérhetővé tételt eredményező hozzáférhetőség megteremtése érdekében az MKIK a honlapján elérhetővé kívánja tenni a **Pályázat díjazottjai nevét (ideértve a díjnyertes termék készítőjének nevét is, ha az nem azonos a pályázó nevével), a mestersége/-ük megnevezését és elérhetőségi adataikat. Az MKIK az említett személyes adatokat az általa elkészíteni tervezett albumban is fel kívánja tüntetni.**

1. **A kezelt személyes adatok:**

a Pályázat díjazott pályázója neve, a Pályázat díjazott terméke készítőjének neve (ha az nem azonos a pályázó nevével), a kézműves szakmája, telefonszám, e-mail cím, honlap cím, megye neve

1. **Az adatkezelés jogalapja:**

Az Európai Parlament és a Tanács (EU) 2016/679. számú (2016. április 27.), a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló rendelete (általános adatvédelmi rendelet; a továbbiakban: GDPR) 6. § (1) bekezdés 6. cikk (1) bekezdés a) pontja értelmében a személyes adatok kezelése jogszerű, ha az érintett hozzájárulását adta személyes adatainak egy vagy több konkrét célból történő kezeléséhez.

Az MKIK tájékoztatja az érintettet, hogy a GDPR 7. cikk (3) bekezdése alapján a hozzájárulás bármikor visszavonható. A hozzájárulás visszavonása nem érinti a visszavonás előtti adatkezelés jogszerűségét.

1. **A személyes adatok kezelésének címzettjei:**

MKIK ügyintézők, az MKIK honlapjának a Pályázattal kapcsolatos részét megtekintő személyek.

1. **A személyes adatok kezelésének időtartama:**

Az adatkezelés az ahhoz adott hozzájárulás visszavonásáig tart.

1. **Az érintett jogai:**

Az érintett a GDPR-ban foglaltak szerint kérelmezheti az adatkezelőtől a rá vonatkozó személyes adatokhoz való hozzáférést (GDPR 15. cikk), azok helyesbítését (GDPR 16. cikk), törlését (GDPR 17. cikk), kezelésüknek korlátozását (GDPR 18. cikk), továbbá megilleti az adathordozhatósághoz való jog (GDPR 20. cikk).

1. **A panasz benyújtásának joga:**

Az MKIK kéri az érintettet, hogy a felügyeleti hatósághoz panasszal vagy a bírósághoz fordulás előtt – egyeztetés és a felmerült probléma minél gyorsabb megoldása érdekében – keresse meg az adatkezelőt.

Az érintett természetesen a személyes adatainak kezelésével kapcsolatban bekövetkezett jogsérelem esetén a felügyeleti hatóságnál panaszt nyújthat be.

A felügyeleti hatóság neve és elérhetőségei:

* Név: Nemzeti Adatvédelmi- és Információszabadság Hatóság
* Székhely: 1125 Budapest, Szilágyi Erzsébet fasor 22/C.
* Telefon: +36-1-391-1400
* E-mail: ugyfelszolgalat@naih.hu

A panasztételhez való jog sérelme nélkül az érintett a jogainak megsértése esetén bírósághoz fordulhat. A per elbírálása a törvényszék hatáskörébe tartozik. A per – az érintett választása szerint – az érintett lakóhelye vagy tartózkodási helye szerinti törvényszék előtt is megindítható.

1. **Az adatszolgáltatás elmaradásának jogkövetkezményei:**

Az érintett díjazottak a jelen tájékoztatóban említett adataikat már korábban, a Pályázatra való jelentkezésük során, a Pályázat elbírálásával összefüggésben, tájékoztatás alapján, önkéntesen adják meg. Ha nem járulnak hozzá a jelen tájékoztatóban említett személyes adatoknak a jelen tájékoztatóban foglalt cél szerinti kezeléséhez, akkor ők nem kerülnek fel az MKIK-nak a Pályázat díjazottjait név és elérhetőségek alapján hozzáférhetővé tévő oldalára, melynek célja az ő – díjazott – tevékenységük népszerűsítésének egy újabb felületet biztosítani.

1. **Adattovábbítás harmadik országba vagy nemzetközi szervezet részére:**

Adattovábbítás harmadik országba vagy nemzetközi szervezet részére nem merül fel.

**A jelen adatkezelési tájékoztatást tudomásul vettem, illetőleg a tájékoztató alapján a jelen adatkezelési tájékoztatóban foglalt adatok tekintetében hozzájárulok azoknak a tájékoztatóban meghatározottak szerinti kezeléséhez.**

…………………………………, 2020. ……… …..

…………………… (aláírás helye)……………………

 (név nyomtatottan)